laion/Wikipedia-Exotic huggingface dataset:
গ্রেটার কাশ্মীর

গ্রেটার কাশ্মীর একটি ইংরেজি দৈনিক পত্রিকা যা ভারতের জম্মু ও কাশ্মীরের গ্রীষ্মকালীন রাজধানী শ্রীনগর থেকে প্রকাশিত হয়। সংবাদপত্রটি প্রথমদিকে ১৯৮৭ সালে সাপ্তাহিক সংবাদপত্র হিসাবে শুরু করে এবং পরে ১৯৮৯ সালে এটির দৈনিক প্রকাশনা শুরু হয়। জম্মু ও কাশ্মীরে গ্রেটার কাশ্মীরের প্রচলনের বৃহত্তম ভিত্তি রয়েছে এবং এই রাজ্যের সর্বাধিক পঠিত ইংরেজি দৈনিক পত্রিকা। গ্রেটার কাশ্মীর গ্রুপ (জিকে কমিউনিকেশনস প্রাইভেট লিমিটেড) এর ভগিনী প্রকল্প, উর্দু ভাষার নওয়া-ই-ঝেলাম, কাশ্মীর উজমা এবং একটি ইংরেজি ম্যাগাজিন কাশ্মীর ইঙ্ক রয়েছে। ২০১৮ সালের হিসাবে, শ্রীনগর ও জম্মু থেকে প্রকাশিত প্রতি কপির মূল্য ৫ রুপি। এর প্রধান সম্পাদক হলেন ফায়াজ আহমদ কালু। ফেব্রুয়ারি ২০১৯ এ, গভর্নর অফিস অনির্দিষ্টকালের জন্য এই সংবাদপত্রের পাশাপাশি কাশ্মীর রিডারে সরকারী বিজ্ঞাপন দেওয়া বন্ধ করে দিয়েছে। এই সিদ্ধান্তকে "কাশ্মীর এডিটরস গিল্ড" ভারতের মুক্ত সংবাদমাধ্যমকে নিয়ন্ত্রণে আনার একটি প্রয়াস হিসাবে উল্লেখ করেছিল। "Greater Kashmir Epaper"। www.epapers-hub.com। সংগ্রহের তারিখ ১৯ জুলাই ২০১৩।  Showkat, Nayeem (সেপ্টেম্বর ২০১৭)। "Kashmir in Media: An Overview": 741–750।  Mir, Hilal (৩ মার্চ ২০১৯)। "As fear of war grips Kashmir, its largest English daily will no longer get state ads"। Scroll.in। সংগ্রহের তারিখ ৩০ মার্চ ২০২০।  Pandey, Maneesh (১১ অক্টোবর ২০১১)। "Home ministry cracks whip on Kashmiri newspapers over 'anti-India' news"। India Today। সংগ্রহের তারিখ ২০১৯-০১-০৬।  Saha, Abhishek (৯ জুলাই ২০১৭)। "Burhan effect: Facebook blocks page of Kashmir magazine, deletes cover of issue"। Hindustan Times। সংগ্রহের তারিখ ৩০ মার্চ ২০২০।  "J&K Govt 'Informally' Stops Ads To Leading Urdu Daily In Kashmir"। outlookindia.com। ৪ এপ্রিল ২০১৯। সংগ্রহের তারিখ ৩০ মার্চ ২০২০।  "Greater Kashmir Online Epaper"। ২১ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "J&K govt has stopped advertisements in two newspapers, alleges Kashmir Editors Guild"। The Indian Express (ইংরেজি ভাষায়)। ২০১৯-০২-২৩। সংগ্রহের তারিখ ২০১৯-০২-২৬।  "Government stops advertisements to GK, KR"। [স্থায়ীভাবে অকার্যকর সংযোগ] গ্রেটার কাশ্মীরের দাপ্তরিক ওয়েবসাইট অনলাইন সংস্করণ নিউজপেপারস.কম -এ গ্রেটার কাশ্মীর
কেএস ক্রাকোভিয়া ফুটবল ক্লাব

কেএস ক্রাকোভিয়া (পোলীয়: Korona Kielce; এছাড়াও শুধুমাত্র ক্রাকোভিয়া (পোলীয় উচ্চারণ: [kraˈkɔvʲa]) নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালের ১৩ই জুন তারিখে প্রতিষ্ঠিত হয়েছে। কেএস ক্রাকোভিয়া তাদের সকল হোম ম্যাচ ক্রাকুফের স্তাদিওন ক্রাকোভিতে খেলে থাকে; যার ধারণক্ষমতা হচ্ছে ১৫,০১৬। বর্তমানে এই ক্লাবের ম্যানেজারের দায়িত্ব পালন করছেন মিখাউ প্রোবিয়েজ এবং সভাপতির দায়িত্ব পালন করছেন ইয়ানুশ ফিলিপিয়াক। পোলীয় মধ্যমাঠের খেলোয়াড় ইয়ানুশ গোল এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কেএস ক্রাকোভিয়া এপর্যন্ত ৫টি শিরোপা জয়লাভ করেছে; যার সবগুলো হচ্ছে একস্ত্রাকলাসা শিরোপা। একস্ত্রাকলাসা চ্যাম্পিয়ন (৫): ১৯২১, ১৯৩০, ১৯৩২, ১৯৩৭, ১৯৪৮ রানার-আপ (২): ১৯৩৪, ১৯৪৯ "কেএস ক্রাকোভিয়ার ম্যানেজার মিখাউ প্রোবিয়েজ"। 90minut। ২১ জুন ২০১৭। সংগ্রহের তারিখ ২১ জুন ২০১৭।  "কেএস ক্রাকোভিয়া"। ট্রান্সফারমার্কেট। সংগ্রহের তারিখ ২ জুন ২০২০।  "কেএস ক্রাকোভিয়া দল" (পোলীয় ভাষায়)। ক্রাকোভিয়া। সংগ্রহের তারিখ ১ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে কেএস ক্রাকোভিয়া ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (পোলীয়) অপ্রাতিষ্ঠানিক ওয়েবসাইট (পোলীয়) উইকিপাসিতে কেএস ক্রাকোভিয়া (পোলীয়) 90minut.pl-এ কেএস ক্রাকোভিয়া (পোলীয়) eyeofkrakow.pl-এ কেএস ক্রাকোভিয়া[স্থায়ীভাবে অকার্যকর সংযোগ] (ইংরেজি) টেমপ্লেট:কেএস ক্রাকোভিয়া (ফুটবল) টেমপ্লেট:একস্ত্রাকলাসা প্রবেশদ্বার:  ফুটবল
আনাড়ী

আনাড়ি (হিন্দি: अनाड़ी) হৃষিকেশ মুখোপাধ্যায় পরিচালিত ১৯৫৯ সালের চলচ্চিত্র। ছবিতে অভিনয় করেছেন রাজ কাপুর, নূতন, মতিলাল এবং ললিতা পাওয়ার। সঙ্গীত পরিচালনা করেছিলেন শঙ্কর জয়কিষণ এবং গীতিকার ছিলেন হাসরাত জয়পুরি ও শৈলেন্দ্র। ললিতা পাওয়ার যে কয়েকটি চলচ্চিত্রতে ইতিবাচক ভূমিকা পালন করেছিল তার মধ্যে এটি অন্যতম। ছবিটি তামিল ভাষায় পাসমাম নেসামাম নামে পুনর্নির্মাণ হয়েছিল। রাজ কুমার এক সৎ, সুদর্শন এবং বুদ্ধিমান যুবক। কেবলমাত্র চিত্রশিল্পী হিসাবে কাজ করে, তিনি তার বাড়িওয়ালাকে ঠিকমতো ভাড়া ও জীবিকা নির্বাহ করতে পারছেন না। একদিন, রাজ টাকা পয়সা সংবলিত একটি মানিব্যাগ পেয়ে এটির মালিক মিঃ রামনাথকে ফিরিয়ে দেয়। রামনাথ রাজকে প্রশংসা করেন; তার সততায় সন্তুষ্ট হয়ে তিনি রাজকে কেরানি হিসাবে তাঁর অফিসে কাজ করতে নিয়োগ করেন। রাজের সাথে রামনাথের দাসী আশার দেখা হয় এবং তারা একে অপরের প্রেমে পড়ে যায়। কিন্তু রাজ পরে জানতে পারে যে, আশা তার নিয়োগকর্তার ভাইঝি আরতি, এবং রামনাথ তাঁর ভাইঝিকে দরিদ্র রাজের সাথে দেখা করতে নিষেধ করে দেন। এরইমাঝে দুর্ভাগ্যক্রমে তার বাড়িওয়ালা মিসেস ডি’সা, রামনাথের কোম্পানির তৈরি ওষুধ সেবন করে হঠাৎই মারা যান। পুলিশ ময়না তদন্ত করে সিদ্ধান্ত নিয়েছে যে, কেউ মিসেসকে বিষ প্রয়োগ করেছে। পুলিশ সন্দেহভাজন হিসাবে রাজকে জিজ্ঞাসাবাদের জন্য নেয়, গ্রেপ্তার করে কারাগারে রাখা হয়। তবে বিচার চলাকালে রামনাথ তাঁর কোম্পানিতে তৈরি ওষুধের পুরো দায় স্বীকার করে নেন, এতে রাজ অভিযোগ থেকে মুক্তি পায়। এরপর, আরতি রাজকে বিয়ে করে কেননা সে মিসেস ডি'সাকে প্রতিশ্রুতি দিয়েছিল যে তাঁর অবর্তমানে আরতি রাজকে দেখে রাখবে, কারণ দুনিয়া যতটুকু চতুর রাজ ঠিক ততটাই আনাড়ি। রাজ কাপুর - রাজ কুমার নুতন - আরতি সোহানলাল ললিতা পওয়ার - মিসেস ডি'সা শুভা খোটে -আশা মতিলাল - শেঠ রামনাথ সোহানলাল মুকরি - কেরানী নানা পালসিকার - ভিল প্রিস্ট রুবি মায়ার্স -গার্লস কলেজের শিক্ষার্থী ছবিতে নুতনের মামার চরিত্রে অভিনয় করেছেন মতিলাল। বাস্তব জীবনে তিনি নুতনের মা শোভনা সমার্থের সাথে থাকতেন। অফিসের একটি দৃশ্যে মুকরি বলে, “আজ কা কাম কাল করো, কাল কা কাম পরসোঁ”; হৃষিকেশ এই সংলাপটি তার ১৯৭৯-এর মুভি গোলমাল-এও পুনারাবৃত্ত করেছিলেন। ১৯৫৯ ফিল্মফেয়ার সেরা অভিনেতা পুরস্কার রাজ কাপুরের জন্য ১৯৫৯ ফিল্মফেয়ার সেরা সংগীত পরিচালক পুরস্কার শঙ্কর জয়কিষণের জন্য ১৯৫৯ ললিতা পাওয়ারের পক্ষে ফিল্মফেয়ার সেরা সহায়ক অভিনেত্রীর পুরস্কার ১৯৫৯ ফিল্মফেয়ার সেরা সব গীতিকার পুরস্কার শৈলেন্দ্রর জন্য "সাব কুছ সিখা হাম নে" এর জন্য ১৯৫৯ ফিল্মফেয়ার মুকেশের জন্য "সাব কুছ সিখা হাম নে" এর জন্য সেরা পুরুষ প্লেব্যাক পুরস্কার ১৯৫৯ হিন্দিতে সেরা ফিচার ফিল্মের জন্য রাষ্ট্রপতির রৌপ্যপদক ""Enge Thaan Povaai" – Pasamum Nesamum (1964) – Tamil Feature Film"। thesouthernnightingale.net। মে ৩১, ২০১৭। আগস্ট ২৭, ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৭।  2:35:50 in the film, available e.g. at https://www.youtube.com/watch?v=HujdhyUcfrw "7th National Film Awards" (PDF)। Directorate of Film Festivals। সংগ্রহের তারিখ ৪ সেপ্টেম্বর ২০১১।  ইন্টারনেট মুভি ডেটাবেজে আনাড়ী (ইংরেজি) আনারি চলচ্চিত্রের একটি গবেষণা - ইন্ডিয়ায় সিনেমা, আইওয়া বিশ্ববিদ্যালয় পরিচালক হৃষীকেশ মুখোপাধ্যায়ের সরকারী শ্রদ্ধাঞ্জলি সাইট
শোয়েব মোহাম্মদ

শোয়েব মোহাম্মদ (উর্দু: شعیب محمد‎‎; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি। ১৯৭৬-৭৭ মৌসুম থেকে ২০০১-০২ মৌসুম পর্যন্ত শোয়েব মোহাম্মদের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি। কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন। সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়। সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন। "Moin named new Pakistan coach, Sohail removed as selector"। Cricinfo। ১১ ফেব্রুয়ারি ২০১৪।  আজমত রানা আরশাদ আইয়ুব পাকিস্তানি টেস্ট ক্রিকেটারদের তালিকা এশিয়া কাপের পাঁচ-উইকেট প্রাপ্তির তালিকা প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে শোয়েব মোহাম্মদ (ইংরেজি) ক্রিকেটআর্কাইভে শোয়েব মোহাম্মদ (সদস্যতা প্রয়োজনীয়) (ইংরেজি)
দ্য আফটারনুন ডিসপাচ এন্ড কুরিয়ার

দি আফটারনুন ডিসপাচ এন্ড কুরিয়ার ভারতের মুম্বাইয়ের একটি সন্ধ্যকালীন ট্যাবলয়েড। এই সংবাদপত্রটি বেহরাম কন্ট্রাক্টর, "বিজিবি" নামে বেশি পরিচিত, কর্তৃক প্রকাশনা শুরু করেয়েছিল, ২৫ শে মার্চ ১৯৮৫। এই সংবাদপত্রটি ভারতের বেশ কয়েকজন নামী সাংবাদিকের জন্য একটি প্লাটফর্ম হিসাবে কাজ করেছে। এটি মুম্বই এবং সংলগ্ন শহরগুলির সংবাদে মনোনিবেশ করে। অনন্ত রাও কানঙ্গি এই পত্রিকার সহযোগী সম্পাদক। কামাল মোরারকা - প্রাক্তন কেন্দ্রীয় মন্ত্রী ও ব্যবসায়ী এবং সমাজবাদী জনতা পার্টির জাতীয় সভাপতি চন্দ্রশেখর এই পত্রিকার পরিচালক পর্ষদের চেয়ারম্যান। ২০২০ সালের ফেব্রুয়ারিতে পত্রিকাটি বন্ধ হয়ে যায়। Behind the News: Voices from Goa's Press। Goa1556। ১ জানুয়ারি ২০০৮। পৃষ্ঠা 61–। আইএসবিএন 978-81-905682-0-3।  দ্য আফটারনুন ডিসপাচ এন্ড কুরিয়ার ওয়েবসাইট সান সেটস অন আফটারনুন
তেলেঙ্গানা টুডে

তেলেঙ্গানা টুডে ভারতের নিবন্ধিত ইংরেজি ভাষার সংবাদপত্র। কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিকানা তেলেঙ্গানা পাবলিকেশনস প্রাইভেট লিমিটেড। পত্রিকাটি ই-পেপার ফরমেটেও পাওয়া যায়। এটি ১৫ ডিসেম্বর ২০১৬-এ চালু হয়েছিল এটি একটি তেলুগু দৈনিক নামস্তে তেলেঙ্গানার একটি ভগিনী প্রকাশনা। নমস্তে তেলেঙ্গানা ভারতে সংবাদপত্রের তালিকা "Telangana Today Launched"। News। Hyd। ডিসে ১৫, ২০১৬। মে ৫, ২০১৯ তারিখে মূল থেকে আর্কাইভ করা। সংগ্রহের তারিখ জুন ২, ২০২০।  তেলেঙ্গানা টুডে ওয়েবসাইট তেলেঙ্গানা টুডে ই- পেপার
ডেকান হেরাল্ড

ডেকান হেরাল্ড (ডিএইচ) একটি ইংরেজি দৈনিক পত্রিকা যা ভারতের কর্ণাটক রাজ্য থেকে দ্য প্রিন্টার্স (মহীশূর) প্রাইভেট লিমিটেড, যা নেটকাল্লাপ পরিবার পরিচালিত একটি পারিবারিক ব্যবসা, কর্তৃক প্রকাশিত হয়। এর সাত সংস্করণ বেঙ্গালুরু, হুবলি, দাওয়ানগরে, হোসপেত, মহীশূর, ম্যাঙ্গালোর এবং গুলবর্গা থেকে মুদ্রিত হয়েছে। ১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে মোহাম্মদ দ্য ইডিয়ট নামে একটি বিতর্কিত ছোট গল্প প্রকাশিত হয়েছিল। গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল। মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে। বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল। এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল। এপি নিউজ অনুযায়ী, প্রাথমিকভাবে পুলিশের গুলিতে কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল। "Deccan Herald,Prajavani,Sudha,Mayura"। printersmysore.com।  "The Printers Mysore"। printersmysore.com। সংগ্রহের তারিখ ১৬ এপ্রিল ২০১৮।  "4 Killed and 50 Hurt in Riots Over Indian Magazine Article"। The New York Times। ৮ ডিসেম্বর ১৯৮৬।  "Caught in a cliché"। Deccan Chronicle। ৫ মে ২০১৫।  "Moslems rampage in India over magazine story"। United Press International। ৯ ডিসেম্বর ১৯৮৬।  "India Moslems Riot A 3d Day Over Story"। Chicago Tribune। ১৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।  "Violence stalks Karnataka as mobs of Muslims battle it out with police in Bangalore, Mysore"।  "Death Toll Reaches 16 in Rioting Over Short Story"। AP NEWS (ইংরেজি ভাষায়)। সংগ্রহের তারিখ ২০২২-০৮-০৮।  দাপ্তরিক ওয়েবসাইট ডেকানহেরাল্ড ই-পেপার ওয়েব্যাক মেশিনে আর্কাইভকৃত ৬ ডিসেম্বর ২০০৬ তারিখে
শ্লঁস্ক ভ্রৎসোয়াফ

ভ্রৎসোয়াফস্কি ক্লুব স্পোর্তোভি ভ্রৎসোয়াফ স্পঁউকা আকৎসিয়না (এছাড়াও ডাব্লিউকেএস শ্লঁস্ক ভ্রৎসোয়াফ, শ্লঁস্ক ভ্রৎসোয়াফ (পোলীয় উচ্চারণ: [ɕlɔ̃sk ˈvrɔtswaf]) অথবা শ্লঁস্ক নামে পরিচিত) হচ্ছে ভ্রৎসোয়াফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। শ্লঁস্ক ভ্রৎসোয়াফ তাদের সকল হোম ম্যাচ ভ্রৎসোয়াফের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৪,৪১৬। বর্তমানে এই ক্লাবের ম্যানেজারের দায়িত্ব পালন করছেন ভিতেঁশ্লাভ লাভিশকা এবং সভাপতির দায়িত্ব পালন করছেন পিওত্র ভাশনিভস্কি। পোলীয় মধ্যমাঠের খেলোয়াড় শিশতফ মঁচিনস্কি এই ক্লাবের অধিনায়কের দায়িত্ব পালন করছেন। ঘরোয়া ফুটবলে, শ্লঁস্ক ভ্রৎসোয়াফ এপর্যন্ত ৭টি শিরোপা জয়লাভ করেছে; যার মধ্যে ২টি একস্ত্রাকলাসা, ২টি পোলীয় কাপ, ১টি একস্ত্রাকলাসা কাপ এবং ২টি পোলীয় সুপার কাপ শিরোপা রয়েছে। একস্ত্রাকলাসা চ্যাম্পিয়ন (২): ১৯৭৬–৭৭, ২০১১–১২ রানার-আপ (৩): ১৯৭৭–৭৮, ১৯৮১–৮২, ২০১০–১১ পোলীয় কাপ চ্যাম্পিয়ন (২): ১৯৭৫–৭৬, ১৯৮৬–৮৭ রানার-আপ: ২০১২–১৩ একস্ত্রাকলাসা কাপ চ্যাম্পিয়ন: ২০০৯ পোলীয় সুপার কাপ চ্যাম্পিয়ন (২): ১৯৮৭, ২০১২ "স্তাদিওন মিয়েস্কি ভ্রৎসোয়াফ"। stadionwroclaw.pl। সংগ্রহের তারিখ ২ জুন ২০২০।  কাচমারেক, মিখাল; দাব্রোভস্কি, পিওত্র (১৯ মে ২০১১)। "পোল্যান্ড – চ্যাম্পিয়নের তালিকা"। সংগ্রহের তারিখ ২২ জুলাই ২০১১।  মোগিয়েলনিকি, পাভেল (২ জুন ২০১০)। "পোল্যান্ড – কাপ ফাইনালের তালিকা"। সংগ্রহের তারিখ ২২ জুলাই ২০১১।  দি মাজ্ঞিও, রোবের্তো (২১ মে ২০০৯)। "পোল্যান্ড – লীগ কাপ ফাইনালের তালিকা"। সংগ্রহের তারিখ ২২ জুলাই ২০১১।  মোগিয়েলনিকি, পাভেল (১৭ সেপ্টেম্বর ২০১০)। "পোল্যান্ড – সুপার কাপ ফাইনালের তালিকা"। সংগ্রহের তারিখ ২২ জুলাই ২০১১।  উইকিমিডিয়া কমন্সে শ্লঁস্ক ভ্রৎসোয়াফ সংক্রান্ত মিডিয়া রয়েছে। দাপ্তরিক ওয়েবসাইট (পোলীয়) টেমপ্লেট:শ্লঁস্ক ভ্রৎসোয়াফ টেমপ্লেট:একস্ত্রাকলাসা প্রবেশদ্বার:  ফুটবল
নাসেরবাদ

নাসেরবাদ (আরবি: التيار الناصري at-Tayyār an-Nāṣṣarī) হল জামাল আবদেল নাসেরের চিন্তাধারার উপর প্রতিষ্ঠিত সমাজতান্ত্রিক আরব জাতীয়তাবাদী রাজনৈতিক আদর্শ। নাসের ছিলেন মিশরীয় বিপ্লব ১৯৫২ এর দুই প্রধান নেতার অন্যতম এবং মিশরের দ্বিতীয় রাষ্ট্রপতি। নাসেরবাদে অভ্যন্তরীণ ও আন্তর্জাতিক বিষয়াদি অন্তর্ভুক্ত এবং এর উপাদানে আরব সমাজবাদ, প্রজাতান্ত্রিকতা, জাতীয়তাবাদ, সাম্রাজ্যবাদবিরোধীতা, বৈশ্বিক সৌহার্দ উন্নয়ন ও আন্তর্জাতিক জোটনিরপেক্ষতা রয়েছে। ১৯৫০ ও ১৯৬০ এর দশকে নাসেরবাদ ছিল আরব বিশ্বের সবচেয়ে গুরুত্বপূর্ণ রাজনৈতিক আদর্শগুলোর অন্যতম। বিশেষত ১৯৫৬ সালে সুয়েজ সংকটের পর এর প্রভাব দেখা দেয়। স্নায়ুযুদ্ধের সময় আফ্রিকার অন্যান্য অংশ ও উন্নয়নশীল বিশ্বে এর প্রভাব দেখা যায়। জামাল আবদেল নাসের আরব জাতীয়তাবাদ প্যান আরবিজম আরব সমাজবাদ মিশরীয় বিপ্লব ১৯৫২ বাথিজম Shehadi, Nadim; Mills, Dana Haffar (১৯৮৮)। Lebanon: a history of conflict and consensus। I.B.Tauris। আইএসবিএন 978-1-85043-119-0।  Sheikh, Naveed S. (২০০৩)। The new politics of Islam: pan-Islamic foreign policy in a world of states। Routledge। আইএসবিএন 978-0-7007-1592-3।  Choueiri, Youssef M. (২০০০)। Arab nationalism: a history : nation and state in the Arab world। Wiley-Blackwell। আইএসবিএন 978-0-631-21729-9।  Mansfield, Peter (১৯৭৩)। "Nasser and Nasserism"। International Journal। Canadian International Council। 28 (4): pp. 670–688। ডিওআই:10.2307/40201172। উদ্ধৃতি শৈলী রক্ষণাবেক্ষণ: অতিরিক্ত লেখা (link) Ajami, Fouad (১৯৭৪)। "On Nasser and His Legacy"। Journal of Peace Research। Sage Publications, Ltd.। 11 (1): pp. 41–49। ডিওআই:10.1177/002234337401100104। উদ্ধৃতি শৈলী রক্ষণাবেক্ষণ: অতিরিক্ত লেখা (link)
বাংলাদেশ কাবাডি ফেডারেশন

বাংলাদেশ কাবাডি ফেডারেশন হলো বাংলাদেশ কাবাডির সর্বোচ্চ জাতীয় সংস্থা এবং এটি বাংলাদেশের কাবাডি পরিচালনার জন্য একনিষ্ঠা দায়বদ্ধ। বাংলাদেশ কাবাডি ফেডারেশনের সভাপতি হলেন র‌্যাপিড অ্যাকশন ব্যাটালিয়নের (র‌্যাব) মহাপরিচালক চৌধুরী আবদুল্লাহ আল মামুনকেএবং সাধারণ সম্পাদক হলেন বাংলাদেশ পুলিশের ঢাকা রেঞ্জের ডিআইজি হাবিবুর রহমান। বাংলাদেশ কাবাডি ফেডারেশন ১৯৭৩ সালে বাংলাদেশ অপেশাদার কাবাডি ফেডারেশন হিসাবে প্রতিষ্ঠিত হয়েছিল। এটি ১৯৭৩ সালে বাংলাদেশ দল ভারতের বিপক্ষে প্রথম আন্তর্জাতিক ম্যাচ খেলে। ১৯৭৮ সালে, এটি প্রতিষ্ঠাতা সদস্য হিসাবে এশীয় অপেশাদার কাবাডি ফেডারেশনে যোগদান করে। ১৯৯০ সালে এশিয়ান গেমসে কাবাডি যুক্ত হয়। বাংলাদেশ কাবাডি ফেডারেশন জাতীয় কাবাডি প্রতিযোগিতার আয়োজন করে থাকে। আলী স্পোর্টিং ক্লাব গুলিস্তান স্পোর্টিং ক্লাব আইডিয়াল ক্রীড়াচক্র মনিরুজ্জামান ক্রীড়াচক্র সানশাইন স্পোর্টিং ক্লাব মুরাদনগর একাদশ সোনালী রিক্রিয়েশন ক্লাব জেবি স্পোর্টিং ক্লাব বাংলাদেশ জাতীয় কাবাডি দল "BKF announces men's, women's squad for SA Games"। unb.com.bd (ইংরেজি ভাষায়)। সংগ্রহের তারিখ ২৭ মার্চ ২০২০।  "Army retain V-day kabaddi title"। নিজ এজ (ইংরেজি ভাষায়)। সংগ্রহের তারিখ ২৭ মার্চ ২০২০।  "কাবাডির নতুন সভাপতি দায়িত্ব নিলেন"। Jugantor (ইংরেজি ভাষায়)। সংগ্রহের তারিখ ২০২০-১১-১১।  "কাবাডিতে নতুন সভাপতি | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-১১-১১।  "বিজয় দিবস কাবাডিতে সেনাবাহিনী চ্যাম্পিয়ন"। banglanews24.com। সংগ্রহের তারিখ ২ জুন ২০২০।  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "কাবাডি"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ডেইলি এক্সেলসিয়র

ডেইলি এক্সেলসিয়র একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র। ২০০৮ সালের ১১ ই মে জম্মু ও কাশ্মীরের সাম্বা জেলায় সন্ত্রাসবাদী ও সুরক্ষা বাহিনীর মধ্যে সশস্ত্র সংঘর্ষের ছবি তুলতে গিয়ে ফটো সাংবাদিক অশোক সোধি নিহত হন। একটি বুলেট তাকে আঘাত করে তখন তিনি এই সংঘর্ষের আরও ভাল ছবি নিতে আরও কাছে গিয়েছিলেন। ভারতের সংবাদপত্রের তালিকা ভারতের গণমাধ্যম "In memoriam"। Global Journalist। ৭ জানুয়ারি ২০০৯। ২৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৬।  Khajuria, Ravi (১১ মে ২০০৮)। "Ultras strike at Samba: Photojournalist among 8 killed"। The Tribune। Chandigarh। সংগ্রহের তারিখ ২৭ নভেম্বর ২০১৬।  দৈনিক এক্সেলিসিয়ার ওয়েবসাইট
কৃপার শাস্ত্রের অর্থ ভেদ

কৃপার শাস্ত্রের অর্থ ভেদ (Crepar Xaxtrer Orth, Bhed) বাংলা ভাষার আদি গদ্য গ্রন্থসমূহের মধ্যে একটি। এই গ্রন্থের লেখক পাদ্রি মানোএল দা আস্‌সুম্পসাঁউ (পর্তুগিজ: Manoel da Assumpçam মানোয়েল্‌ দা আসুঁসাঁউ)। গ্রন্থটির নাম বাংলা অক্ষরে কখনো 'কৃপার' স্থলে 'ক্রেপার' লেখা হয়েছে। অধিকন্তু প্রায়শ: 'অর্থ ভেদ' দুই শব্দের পরিবর্তে 'অর্থভেদ' এক শব্দ ব্যবহৃত হয়। এটি বাংলা আদি গদ্যের নমুনা হলেও গ্রন্থটি রোমান হরফে মুদ্রিত হয়। গ্রন্থটি ১৭৩৫ খ্রিষ্টাব্দে বাংলাদেশের রাজধানী শহর ঢাকার অদূরে বর্তমানে গাজীপুর জেলার অন্তর্ভুক্ত, তৎকালীন ভাওয়াল পরগণার নাগরীতে লিখিত হয়েছিল মর্মে ভূমিকায় উল্লিখিত আছে। পর্তুগালের লিসবন শহরের একটি মুদ্রণালয়ে ১৭৪৩ খ্রিষ্টাব্দে মুদ্রিত ও প্রকাশিত হয়। গ্রন্থটির পৃষ্ঠা সংখ্যা ৩৯১। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন। এর তৃতীয় সংস্করণ প্রকাশিত হয় ১৮৬৯ খ্রিষ্টাব্দে ভারতের গোয়ার সন্নিহিত মারগাওঁ শহরের একটি মুদ্রণালয়ে। এর একটি কপি ১৯৩৬ খ্রিষ্টাব্দ পর্তুগালের এভোরার লাইব্রেরীতে সংরক্ষিত ছিল। অত:পর এটি লিসবন শহরের জাতীয় গ্রন্থাগারে স্থানান্তরিত হয়। এ গ্রন্থাগারে ৩য় সংস্করণের একটি কপিও আছে। কলকাতার এশিয়াটিক সোসাইটির গ্রন্থাগারে একটি খণ্ডিত কপি সংরক্ষিত আছে। কৃপার শাস্ত্রের অর্থ ভেদ গ্রন্থটি আদি বাংলা গদ্যের নিদর্শন হলেও এটি সম্পূর্ণ রোমান হরফে লিখিত ও মুদ্রিত। এটি একটি দ্বিভাষী গ্রন্থ যার ডান পৃষ্ঠায় পর্তুগিজ ভাষায় মূল পাঠ্য এবং বাম পৃষ্ঠায় এর বাংলা তর্জমা মুদ্রিত। মূল পর্তুগিজ এবং বাংলা ভাষ্যের মধ্যে কিছু পার্থক্য পরিলক্ষিত হয়। মানোয়েল্‌ দা আসুঁসাঁউ মূল পর্তুগিজ অংশের লেখক হলেও কে বা কারা বাংলা ভাষ্যের অনুবাদক তা নিশ্চিত জানা যায় নি। অনুমিত হয় কোন বাঙ্গালী ধর্মান্তরিত খৃস্টান, হতে পারে, ভাওয়ালের কোন ধর্মান্তরিত আদিবাসী, এ অনুবাদ কর্মটি সম্পাদন করেছিল। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন যার বাংলা অনুবাদ মূলানুগ। এটি খ্রিস্টান (ক্যাথলিক) ধর্মপ্রচার সংশ্লিষ্ট একটি গ্রন্থ। এর বিষয়বস্তু খ্রিস্টান গুরু-শিষ্যের কথোপকথন যার মধ্যে দিয়ে খ্রিস্ট ধর্মের মহিমা ব্যাখ্যা করা হয়েছে। কথোপকথন বিধায় এর ভাষা কথ্য স্থানীয়। ইফ্‌ফাত আরা: জানার আছে অনেক কিছু, দেশ প্রকাশন, ১৯৯৯, শাহবাগ, ঢাকা।
চিংচুয়ে মসজিদ

জিঞ্জু মসজিদ (চীনা: 净觉寺; ফিনিন: Jìngjué Sì) চীনের চিয়াংসু প্রদেশের নানচিংয়ের কিনহুই শহরে অবস্থিত একটি মসজিদ। কিনহুই শহরে ২৮ নং শেংজু রোডে মসজিদটি অবস্থিত। ১৩৮৮ সালে মিং রাজবংশের হংকউ সম্রাটের আদেশে মসজিদটি নির্মাণ করা হয়। ১৯৯২ সালে মসজিদটির নির্মাণ কাজ শেষ হয়। জুয়ান্ডে সম্রাটের শাসনকালে চেং মসজিদটি সংস্কারের জন্য আবেদন করে এবং ১৪৩০ সালে মসজিদের প্রথম মেরামত কাজ শেষ হয়। ষোড়শ শতাব্দীর মধ্যভাগে জিয়াজিং সম্রাট কর্তৃক মসজিদটিকে আরও সম্প্রসারণ এবং মেরামত করা হয়। ১৪৯২, ১৮৭৭, ১৮৭৯, ১৯৫৭, ১৯৮২, ১৯৮৪ এবং ২০০২ সালে মসজিদটিকে মেরামত করা হয়। উনিশ শতকের শেষের দিকে তাইপিং বিদ্রোহের ফলে মসজিদটির মূল আয়তন ১৬৪ একর থেকে মাত্র ১৬৫০ বর্গমিটার নামিয়ে আনা হয় এবং মসজিদ কর্তৃক প্রদত্ত শুল্ক কমিয়ে আনা হয়। বর্তমান মসজিদ কাঠামোটি চিং রাজবংশের শাসনকালের শেষদিকে নির্মাণ করা হয়েছে এবং মসজিদের আয়তন হ্রাস করে ০.৪ হেক্টর করা হয়। ২০০৮ সালে নানজিং পৌরসভার সহায়তায় মসজিদটি মেরামত ও সংস্কার করা হয়। ২০১৪ সালে মসজিদ সংলগ্ন প্রাথমিক বিদ্যালয়টি সরকার কর্তৃক মসজিদের সাথে যুক্ত করায় ক্ষেত্রফল দ্বিগুণ হয়ে যায়। চীন-ইসলামী স্থাপত্য শৈলীর সংমিশ্রণে মসজিদটি তৈরি করা হয়েছে। মসজিদের তিনটি প্রবেশপথ আছে। প্রবেশপথগুলোর উপর রাজকীয় ফলক আছে। ফলকের শীর্ষের মাঝ বরাবর "রাজকীয় আদেশ দ্বারা প্রদত্ত" এবং এর নিচে এটি "জিঙ্গজুয়েসি" (মসজিদটির নাম) লেখা আছে। মসজিদটিতে বেশ কয়েকটি উঠান, একটি অভ্যর্থনা কক্ষ, একটি অযুখানা, একটি সাক্ষাৎ ঘর, অতিথিদের থাকার ঘর, একটি নামাজঘর, একটি রান্নাঘর আছে। মসজিদের পশ্চিম প্রান্তে একটি মিহরাব আছে। মসজিদটি নানজিং মেট্রোর সানশাজি স্টেশনের উত্তর পূর্ব দিকে হেঁটে যাওয়া যাবে এমন দূরত্বে অবস্থিত। চীনে ইসলাম চীনের মসজিদের তালিকা "The Chinese Emperor's Poem about the Prophet Muhammad (saw)"। Al Siraat।  "南京净觉寺—一座由皇帝赐名的清真寺"। xw.qq.com (চীনা ভাষায়)। সংগ্রহের তারিখ ২০২০-০৬-০২। [স্থায়ীভাবে অকার্যকর সংযোগ] "净觉寺_南京伊斯兰教_ 南京市民族宗教事务局"। mzzjj.nanjing.gov.cn (চীনা ভাষায়)। সংগ্রহের তারিখ ২০২০-০৬-০২। [স্থায়ীভাবে অকার্যকর সংযোগ] Steinhardt, Nancy Shatzman (২০১৫)। China's Early Mosques। Edinburgh University Press। পৃষ্ঠা 131–132। আইএসবিএন 978-1-4744-3721-9।  "中美中心师生参观南京净觉寺"। hnchome.nju.edu.cn (চীনা ভাষায়)। ২০২০-০৫-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  সরকারি ওয়েবসাইটে মসজিদের বিবরণ ওয়েব্যাক মেশিনে আর্কাইভকৃত ১৪ ডিসেম্বর ২০২০ তারিখে উইকিমিডিয়া কমন্সে চিংচুয়ে মসজিদ সংক্রান্ত মিডিয়া রয়েছে।
কার্ডওয়েল লিলি

কার্ডওয়েল লিলি (ইংরেজি: Cardwell lily) দক্ষিণ-পূর্ব এশিয়া ও অস্ট্রেলিয়ার গাছ। পৃথিবীর বিভিন্ন উষ্ণ অঞ্চলে আকর্ষণীয় কন্দজ ফুল হিসেবে সুপরিচিত। এরা মূলত বৃষ্টিবহুল বন ও সাগরপাড়ের বাসিন্দা। ইংরেজিতে Brisbane Lily বা Northern Christmas Lily নামেও পরিচিত। কার্ডওয়েল লিলি (Proiphys amboinensis) বহুবর্ষজীবী কন্দজ গাছ। বড় আকৃতির পাতাগুলো লম্বায় ২৫ সে.মি. এবং চওড়ায় ৩৫ সে.মি. পর্যন্ত হতে পারে, দেখতে অনেকটা কিডনি আকৃতির, কিনারা ওপরের দিকে মোড়ানো এবং সুস্পষ্ট শিরাযুক্ত। কাণ্ড ১৫ থেকে ৬০ সে.মি. পর্যন্ত দীর্ঘ হতে পারে। সাদা রঙের ফুলগুলো ফোটে গ্রীষ্মে, অন্তত ১৮টি ফুলের একটি বড় থোঁকা থাকে। প্রতিটি একক ফুলের পাপড়ির সংখ্যা ছয়, হলদেটে পরাগকেশর অনেকটাই দৃশ্যমান। ফুল দীর্ঘস্থায়ী। সাধারণত শীতের আগেই রিক্ত মঞ্জরিদণ্ড নিজের দীনতা জানান দিতে শুরু করে। তারপর হিমেল বাতাসের স্পর্শে ধীরে ধীরে ধড়টা শুকিয়ে ওরা মাটির কম্বলে শীতঘুমে চলে যায়। ফুল দীর্ঘস্থায়ী হওয়ায় সব ধরনের বাগানেই শোভা বৃদ্ধির জন্য রোপণ করা যেতে পারে। টবেও চাষযোগ্য। বাড়ির লনে বেশ মানানসই। The Plant List
ত্রিপুরা বাণী

ত্রিপুরা বাণী অল ইন্ডিয়া ফরওয়ার্ড ব্লকের ত্রিপুরা রাজ্য কমিটির বাংলা ভাষার মুখপত্র। ত্রিপুরা বানী একটি সাপ্তাহিক সংবাদপত্র। এটি আগরতলা থেকে প্রকাশিত হয়। ২০০৭ সালে এটি ৫,৮৯৫ অনুলিপি প্রচলনের দাবি করেছে। "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০২০।  Press in India। Office of the Registrar of Newspapers.। ২০০৭। পৃষ্ঠা 445।